Jeffrey Schlupp

Jeffrey Schlupp (sündinud 23. detsembril 1992 Hamburgis) on Saksamaal sündinud Ghana jalgpallur. Ta mängib vasakkaitsjana Premier League'i klubis Crystal Palace ja Ghana jalgpallikoondises.

Ta alustas karjääri Leicester Citys, mille noorteakadeemiaga liitus 2005. aastal. Enne seda, kui ta Leicester City põhimeeskonnas debüüdi tegi, mängis ta hooaja 2010–11 laenule Inglismaa kolmanda liiga klubis Brentford, lüües üheksa mänguga koguni kuus väravat. Debüüdi Leicester City meeskonnas tegi ta 9. augustil 2011 liigakarika mängus Rotherham Unitedi vastu, tehes selles mängus kübaratriki."Eriksson praises Leicester City's Jeffrey Schlupp". BBC Sport. 10.8.2011. Vaadatud 3.1.2019 Inglismaa esiliigas tegi ta debüüdi 13. augustil mängus Readingu vastu. Esimese värava lõi ta liigas 1. oktoobril mängus Derby County vastu. Hooajal 2013–14 võideti Inglismaa esiliiga ja tõusti Premier League'isse. Inglismaa kõrgliigas tegi ta debüüdi 16. augustil 2014 mängus Evertoni vastu. Esimese värava lõi ta liigas 4. oktoobril mängus Burnley vastu. Schlupp valiti hooaja lõpuks Leicester City hooaja parimaks noormängijaks ja mängijate poolt parimaks mängijaks."Esteban Cambiasso Named Leicester City Player of the Year". Leicester City. 18.5.2015. Vaadatud 3.1.2019 Hooajal 2015–16 tuli ta Leicester Cityga Premier League'i meistriks. Ainsa värava lõi ta sel hooajal liigas 4. oktoobril mängus Norwich City vastu.

2017. aasta jaanuaris liitus ta Crystal Palace'iga. Arvatav üleminekusumma oli 12 miljonit naelsterlingit."Jeffrey Schlupp leaves Leicester for Crystal Palace". The Irish Independent. 13.1.2017. Vaadatud 3.1.2019

Debüüdi Ghana jalgpallikoondises tegi ta 15. novembril 2014 mängus Gaboni vastu. Koondisekarjääri esimese värava lõi ta 14. juunil 2015 Aafrika rahvaste karikavõistluste valikmängus Mauritiuse vastu.

 Saavutused 
Leicester City
Premier League: 2015–16
Football League Championship: 2013–14

 Viited 

 Välislingid 

 Profiil Crystal Palace F.C. kodulehel

Kategooria:Ghana jalgpallurid
Kategooria:Leicester City FC mängijad
Kategooria:Brentford FC mängijad
Kategooria:Crystal Palace FC mängijad
Kategooria:Premier League'i mängijad
Kategooria:The Championshipi mängijad
Kategooria:League One'i mängijad
Kategooria:Sündinud 1992